ZAPISNIK

**7. sjednice Općinskog vijeća Općine Vuka**

**održane u Vuki, Osječka 83,**

**22. siječnja 2014., u 18 sati**

Predsjednik Općinskog vijeća Općine Vuka pozdravlja prisutne i otvara sjednicu, s početkom u 18 sati. Predsjednik konstatira da su na sjednici prisutni vijećnici:

1. Mario Perešin- predsjednik Općinskog vijeća
2. Tomislav Crnoja
3. Drago Perak
4. Stipo Maričić
5. Marijan Pikec
6. Ana Perak
7. Anđelko Maričić
8. Ilija Brnjak
9. Krešimir Kopljar
10. Davor Biljuš
11. Tihomir Vitić

Prisutni su :

1. Damir Maričić- općinski načelnik
2. Martina Čavar- dipl. iur., zapisničar

Odsutan je:

1. Franjo Mikuš- zamjenik općinskog načelnika- izostao iz opravdanih razloga.

Sjednica se tonski snima, a tonski zapis je sastavni dio zapisnika.

Konstatira se da je na sjednici prisutan dovoljan broj članova Općinskog vijeća kako bi se mogle donositi pravovaljane odluke.

Predsjednik predlaže slijedeći:

**D N E V NI R E D**

1. Usvajanje zapisnika 6. sjednice općinskog vijeća Općine Vuka.
2. Izmjena statuta Općine Vuka.
3. Pravilnik o unutarnjem redu Jedinstvenog upravnog odjela Općine Vuka.
4. Osnovica za obračun plaće službenika u Jedinstvenom upravnom odjelu Općine Vuka.
5. Odluka o utvrđivanju osnovice za obračun plaće općinskog načelnika.
6. Odluka o utvrđivanju koeficijenta za obračun plaće općinskog načelnika.
7. Odluka o utvrđivanju koeficijenata za obračun plaće službenika u Jedinstvenom upravnom odjelu Općine Vuka.
8. Zamolbe za financijsku pomoć.
9. Razno.

D. Maričić- predlaže nadopunu dnevnog reda sa imenovanjem jednog člana za Komisiju pri Agenciji za poljoprivredno zemljište, za poslove zakupa poljoprivrednog zemljišta. Inače jednog člana imenuje Općinsko vijeće, a jednog načelnik općine.

Predsjedavajući predlaže da se dnevni red nadopuni tako da se pod točkom osam uvrste još dodatne dvije zamolbe za financijsku pomoć Krešimira Kopljara i Jasne Perak, pod točkom devet da se uvrsti imenovanje jednog člana za Komisiju pri Agenciji za poljoprivredno zemljište, a pod točkom deset se prebacuje razno.

**Dnevni red je usvojen jednoglasno uz predložene izmjene i dopune.**

Nakon toga prelazi se na rad prema usvojenom dnevnom redu.

**TOČKA 1.**

**USVAJANJE ZAPISNIKA 6. SJEDNICE OPĆINSKOG VIJEĆA OPĆINE VUKA**

* Maričić S. – pod točkom tri zapisnika sa 6. sjednice, treba napraviti ispravak, te umjesto M. Maričić upisati D. Maričić.

Glasovanjem -jednoglasno ZA, donosi se:

**ZAKLJUČAK:**

**Zapisnik sa 6. sjednice Općinskog vijeća Općine Vuka se usvaja jednoglano.**

**TOČKA 2.**

**IZMJENA STATUTA OPĆINE VUKA**

* Maričić D.- obrazlaže da se ovim putem formalno mijenja Statut iz 2009. godine, usvaja se već izglasni Statut od 10. prosinca 2013. godine.

Glasovanjem –sedam glasova je ZA i četiri glasa SUZDRŽANA donosi se:

**ZAKLJUČAK:**

**o donošenju novog Statuta Općine Vuka.**

**TOČKA 3.**

**PRAVILNIK O UNUTARNJEM REDU JEDINSTVENOG UPRAVNOG ODJELA OPĆINE VUKA**

- Maričić D. - obrazlaže da Pravilnik o unutarnjem redu Jedinstvenog upravnog odjela donosi isključivo načelnik općine, te samo želi predstaviti novi Pravilnik. Objašnjava da trenutno stanje u Jedinstvenom upravnom odjelu neodrživo jer pročelnika nema već duže vrijeme zbog bolovanja, te je bilo potrebno izmjeniti postojeći Pravilnik kako bi se moglo otvoriti novo radno mjesto višeg stručnog suradnika, koji će obavljati poslove dok nema pročelnika.

Objašnjava da je novim Pravilnikom predviđeno ukupno četiri radna mjesta, i to: pročelnik, dva stručna suradnika i stručni suradnik za računovodstvo.

- Vitić T.- postavlja pitanje što će biti sa postojećim zaposlenicima Jedinstvenog upravnog odjela

- Maričić D.- obrazlažeda su novim Pravilnikom i dalje predviđena radna mjesta za trenutno zaposlene službenike u Jedinstvenom upravnom odjelu.

**TOČKA 4.**

**OSNOVICA ZA OBRAČUN PLAĆA SLUŽBENIKA U JEDINSTVENOM UPRAVNOM ODJELU OPĆINE VUKA**

Maričić D. – obrazlaže da Odluku o osnovici za obračun plaće službenika u Jedinstvenom upravnom odjelu Općine Vuka također donosi načelnik općine, te navodi da će ista iznositi 3.000,00 kn bruto u sladu sa Zakonom o plaćama za službenike lokalne i regionalne samouprave (do sada je bila 5.018,00 kn, što je važeća osnovica za državne služenike).

**TOČKA 5.**

**ODLUKA O UTVRĐIVANJU OSNOVICE ZA OBRAČUN PLAĆE OPĆINSKOG NAČELNIKA**

- Maričić S.- predlaže da osnovica bude 3.000,00 kn bruto kao što je određena za zaposlenike Jedinstvenog upravnog odjela Općine Vuka.

- Vitić T.- predlaže da načelnik dužnost ne obavlja profesionalno, te ga upućuje da bude član nadzornog odbora za športske objekte.

- Maričić D.- objašnjava da on zakonski ne može biti članom nadzornih odbora.

- Predsjedavajući stavlja prijedlog Maričić S. da osnovica bude 3.000,00 kn bruto na glasanje.

Glasovanjem –sedam glasova je ZA i četiri glasa SUZDRŽANA donosi se:

**ODLUKA:**

**o osnovici za obračun plaće općinskog načelnika 3.000,00 kn bruto.**

**TOČKA 6.**

**ODLUKA O UTVRĐIVANJU KOEFICIJENTA ZA OBRAČUN PLAĆE OPĆINSKOG NAČELNIKA**

-Maričić A.- predlaže da koeficijent bude 2,28 što znači da bi plaća općinskog načelnika bila oko 5.000,00 kn neto.

-Maričić D.-obrazlaže da se koeficijent utvrđuje na temelju Zakona o plaćama u lokalnoj i područnoj samoupravi, te da za načenika koeficijent može biti maksimalno 4.

- Predsjedavajući stavlja prijedlog Maričić A. da koeficijent bude 2,28 na glasanje.

Glasovanjem –sedam glasova je ZA i četiri glasa SUZDRŽANA donosi se:

**ODLUKA:**

**o koeficijentu od 2,28 za obračun plaće općinskog načelnika.**

**TOČKA 7.**

**ODLUKA O UTVRĐIVANJU KOEFICIJENATA ZA OBRAČUN PLAĆE SLUŽBENIKA JEDINSTVENOG UPRAVNOG ODJELA OPĆINE VUKA**

-Maričić A.- predlaže da koeficijent za pročelnika bude 1,65 (plaća bi bila 4500 kn neto), za višeg stručnog savjetnika 1,53 (plaća bi bila oko 3500 kn neto), te za računovodstvenog referenta 1,2 (plaća bi bila 3200 kn neto)

-Maričić D.- objašnjava da je pročelnik do sada imao koeficijent 1,3 dok je računovodstveni referent imao 1,1.

-Perak D.- iznosi svoje mišljenje da su to male plaće iako je recesija, te da bi valjalo uvesti stimulaciju za rad, ukoliko se posao obalja uredno i uspješno.

-Maričić D.-obrazlaže da je hitno potrebna osoba koja će obavljati pročelnikove poslove dok je on na bolovanju, te da nema namjere osim toga nekoga dodatnog zapošljavati.

-Vitić T.- postavlja pitanje o predviđenih 349.000,00 kn za plaće u proračunu, što je za 100.000,00 kn više od predviđenog iznosa u proračunu za 2013.g.

-Maričić D.- obrazlaže da su u tome iznosu predviđeni iznosi i za javne radove.

- predsjedavajući stavlja na glasovanje prijedlog Maričić A. da koeficijent za pročelnika bude 1,65 (plaća bi bila 4500 kn neto), za višeg stručnog savjetnika 1,53 (plaća bi bila oko 3500 kn neto), te za računovodstvenog referenta 1,2 (plaća bi bila 3200 kn neto).

Glasovanjem –sedam glasova je ZA i četiri glasa SUZDRŽANA donosi se:

**ODLUKA:**

**da je koeficijent za pročelnika 1,65 (plaća bi bila 4500 kn neto), za višeg stručnog savjetnika 1,53 (plaća bi bila oko 3500 kn neto), te za računovodstvenog referenta 1,2 (plaća bi bila 3200 kn neto).**

**TOČKA 8.**

**ZAMOLBE ZA FINANCIJSKU POMOĆ**

- predsjedavajući - stavlja na raspravu zamolbu za fin. pomoć Boćarskog kluba-Veterani Vuka, koji traže 8.000,000 kn kako bi podmirili dugove i mogli nastaviti svoje djelovanje.

-Perešin M.- obrazlaže financijsko stanje Udruge i dugove od 8.000,00 kn, te nemogućnost daljnjeg rada.

-predsjedavajući- stavlja na glasovanje da se zamolba za 8.000,00 kn odobri Boćarskom klubu-Veterani Vuka.

Glasovanjem -jednoglasno ZA, donosi se:

**ODLUKA:**

**o odobrenju financijske pomoći u iznosu od 8.000,00 kn Boćarskom klubu-Veterani Vuka.**

-predsjedavajući - daje na raspravu zamolbu za fin. pomoć Mate Krajnovića.

-Maričić S.- predlaže da se donese pravilnik sa kriterijima za dodjelu financijske pomoći.

-Crnoja T.-predlaže da se Mati Krajnoviću dodjeli 1.000,00 kn.

-predsjedavajući- stavlja na glasovanje da se odobri fin. pomoć u iznosu od 1.000,00 kn Mati Krajnoviću.

Glasovanjem -jednoglasno ZA, donosi se:

**ODLUKA:**

**o odobrenju financijske pomoći u iznosu od 1.000,00 kn Mati Krajnoviću.**

-predsjedavajući- daje na raspravu zamolbu za fin. potporu Jasni Perak radi bavljenja sa pčelarstvom.

-Maričić D.-obrazlaže da je u proračunu za 2014. godinu predviđeno 500.000,00 kn za poticanje u poljoprivredi, te da treba što prije napraviti program dodjele tih sredstava, te da bi se za pojedinog korisnika izdvajalo maksimalno 15.000,00 eura.

-Perešin M.- predlaže da se korisnici poticaja moraju obvezati da će se poljoprivrednim radovima baviti minimalno 3 godine.

-Biljuš D.- predlaže da se odobri cjelokupni traženi iznos od 37.000,00 kn.

-Maričić A.- predlaže da se odobri 25.000,00 kn.

-predsjedavajući- stavlja na glasovanje prijedlog Biljuš D. da se odobri fin. potpora u iznosu od 37.000,00 kn Jasni Perak.

Glasovanjem –tri glasova je ZA i sedam glasa SUZDRŽANA.

-predsjedavajući- stavlja na glasovanje prijedlog Maričić A. da se odobri fin. potpora u iznosu od 25.000,00 kn Jasni Perak.

Glasovanjem –sedam glasova je ZA i četiri glasa SUZDRŽANA donosi se:

**ODLUKA:**

**o odobrenju financijske potpore u iznosu od 25.000,00 kn Jasni Perak.**

-predsjedavajući- daje na raspravu zamolbu Krešimira Kopljara o oslobođenju od plaćanja kom. doprinosa za građenje objekata za poljoprivrednu djelatnost, te da mu se izvrši povrat uplaćene prve rate.

-Maričić D.-obrazlaže da se Odluka o oslobađanju od plaćanja kom. doprinosa za građenje objekata za poljoprivrednu djelatnost koju je donijelo Općinsko vijeće nikada nije objavila u Službenom glasniku, što znači da nije stupila na snagu, stoga se K. Kopljaru nije moglo izdati rješenje o oslobođenju na toj osnovi. Nadalje, sva dosadašnja rješenja o oslobođenju utemeljena su na Odluci o komunalnom doprinosu (“Službeni glasnik Općine Vuka” br. 3/04) koja ne sadrži stavku o oslobođenju od plaćanja kom. doprinosa za građenje objekata za poljoprivrednu djelatnost.

-Maričić S.- predlaže da se Kopljar K. oslobodi od plaćanja istog, te da mu se izvrši povrat uplaćene prve rate.

-predsjedavajući stavlja prijedlog Maričić S. na glasanje:

Glasovanjem -jednoglasno ZA, donosi se:

**ODLUKA:**

**o oslobođenju Krešimira Kopljara od plaćanja kom. doprinosa za izgradnju objekta za poljoprivrednu djelatnost, te za povrat već uplaćnog iznosa.**

**TOČKA 9.**

**IMENOVANJE ČLANA KOMISIJE ZA RAD SA AGENCIJOM ZA POLJOPRIVREDNO ZEMLJIŠTE**

**-**Biljuš D.- predlaže Kopljar K. za člana komisije.

-Kopljar K.- odbija prijedlog.

-Maričić A.-predlaže Brnjak Iliju za člana Komisije.

-predsjedavajući stavlja prijedlog Maričić A. na glasanje:

Glasovanjem -jednoglasno ZA, donosi se:

**ODLUKA:**

**o imenovanju Brnjak Ilije za člana Komisije za rad sa Agencijom za poljoprivredno zemljište.**

**TOČKA 10.**

**RAZNO**

**-**Vitić T.- iznosi veliko nezadovoljstvo člankom objavljenim na internetskoj stranici *republika.eu* o stanju u Općini Vuka, te taj članka smatra kao osobni atak, te iznosi da je u njemu iznešeno mnogo neistina.

-Maričić D**.**- obrazlaže loše stanje u Općini Vuka koje je zatekao u trenutku preuzimanja vlasti. Nadalje objašnjava da članak koje je objavljen navodi da je zatekao praznu blagajnu Općine Vuka, što nije nikada izjavio, ali da iza ostalih navedenih činjenica u članku apsolutno stoji.

-Maričić A.- predlaže da pročelnik Općine Vuka treba odgovarati Službeničkom sudu za sve nepravilnosti učinjene u radu Jedinstvenog upravnog odjela Općine Vuka.

Time je dnevni red iscrpljen te predsjednik zaključuje sjednicu u 20,00 sati.

KLASA:021-05/14-01/01

URBROJ:2158/06-01-14-02

Vuka, 22. siječnja 2014.g.

Zapisnik sastavila:

Martina Čavar Predsjednik Općinskog vijeća

Mario Perešin

Ovjerovitelji zapisnika:

1. Davor Biljuš

2. Ilija Brnjak